Han fikk mange æresbevisninger fra Spania for sine militære seire mot britene, han ble forfremmet til generalløytnant og feltmarskalk, guvernør og generalkaptein over Louisiana og Florida (nå separert fra Cuba). Han fikk kommandoen over den spanske ekspedisjonsarmé i Amerika og titlene markgreve av Gálveztown og greve av Gálvez. Den amerikanske uavhengighetskrigen tok slutt mens Gálvez forberedte et nytt felttog for å ta Jamaica.